Summanus
In religione Romana Summanus fuit deus fulminis nocturni, cum Iuppiter esset deus fulminis diurni. Natura Summani dei primo saeculo a.C.n. incerta fuit, ut ex Ovidio patet. Aedes Summani die 20 Iunii 278 a.C.n., cum bellum Pyrrhicum gestum est, dedicatum est. A Circo Maximo in occidentem versus collocata erat, forsitan in declivitate Aventini montis. Templum dedicatum esse videtur, quod signum dei, quod in Aedis Capitoliniae fastigio steterat, fulmine ictum est. Sacra Summani 20 Iunii (a.d. XII Kal. Iul.) celebrabantur.